b'\n_START_ARTICLE_\n\xc4\x8celada\n_START_PARAGRAPH_\n\xc4\x8celada je oblika osebne varovalne opreme, ki \xc5\xa1\xc4\x8diti glavo pred po\xc5\xa1kodbami._NEWLINE_V\xc4\x8dasih se \xc4\x8delada uporablja tudi v sve\xc4\x8dane ali simbolne namene. Najstarej\xc5\xa1a znana uporaba \xc4\x8delade sega v leto 900 pr. n. \xc5\xa1t.. Nosili so jo asirski vojaki. Izdelana je bila iz tankega usnja ali iz brona. Njena vloga je bila varovanje glave pred topimi predmeti, udarci z me\xc4\x8dem in zadetki pu\xc5\xa1\xc4\x8dic v bojih. Vojaki \xc5\xa1e vedno nosijo \xc4\x8delade, ki so pogosto narejene iz lahkih plasti\xc4\x8dnih materialov._NEWLINE_V civilnem \xc5\xbeivljenju se \xc4\x8delade uporabljajo za rekreacijo in druge \xc5\xa1portne aktivnosti (npr. hokej, jahanje, ameri\xc5\xa1ki nogomet, drsanje, kriket, baseball, plezanje, alpinizem); za nevarna delovna opravila (npr. pri gradnji, miniranju, pri policijskem posredovanju pri javnih izgredih); in pri transportu (motoristi\xc4\x8dne \xc4\x8delade in kolesarske \xc4\x8delade). Ve\xc4\x8dina \xc4\x8delad, izdelanih po 1990 letih, so narejene iz umetnih smol, drugih plasti\xc4\x8dnih materialov in so lahko oja\xc4\x8dene s karbonskimi in drugimi vlakni._NEWLINE_Beseda \xc4\x8delada izhaja iz besede \xc4\x8delo (del glave). Srednjeve\xc5\xa1ka \xc4\x8delada je pogosto pokrivala celotno glavo, med drugim tudi vrat in grlo. Prvotno je \xc4\x8delada glavo pokrivala le deloma.\n_START_SECTION_\nMateriali\n_START_PARAGRAPH_\nZgodovinsko gledano so \xc4\x8delade izdelovali iz zelo razli\xc4\x8dnih materialov kot so razli\xc4\x8dne kovine, plastika, usnje, vlakna in drugi materiali, kot je npr. kevlar. Anti\xc4\x8dne in srednjeve\xc5\xa1ke \xc4\x8delade so bile pogosto izdelane iz kovin, najpogosteje iz brona, \xc5\xbeeleza oziroma jekla, \xc4\x8deprav so bile nekatere \xc4\x8delade v anti\xc4\x8dnih Mikenah izdelane iz oklov merjasca. V 18. in 19. stoletju so nekateri britanski gozdarji nosili \xc4\x8delade izdelane iz slame. Zvezane so bile z robidovjem. V sredini 19. stoletja so Evropejci, ki so od\xc5\xa1li v tropske kraje, pogosto nosili \xc4\x8delade izdelane iz osrednjega dela debla ali lubja._NEWLINE_Voja\xc5\xa1ke enote, kot sta predvsem letalska in tankovska, so v 19.-20. stoletju nosili \xc4\x8delade za\xc5\xa1ite iz usnja. To so prevzeli vozniki prvih motoriziranih vozil in motoristi ter prvi igralci ameri\xc5\xa1kega nogometa. V drugi svetovni vojni so ameri\xc5\xa1ke, sovjetske, nem\xc5\xa1ke, italijanske in francoske letalske posadke nosile usnjene \xc4\x8delade. V obdobju prve in druge svetovne vojne so se ponovno vrnile kovinske voja\xc5\xa1ke \xc4\x8delade, znane kot Brodie \xc4\x8delada in Stahlhelm (nem\xc5\xa1ka kovinska \xc4\x8delada)._NEWLINE_Zdaj\xc5\xa1nje \xc4\x8delade se uporabljajo za ve\xc4\x8d razli\xc4\x8dnih namenov, kot so \xc4\x8delade prilagojene za \xc5\xa1port in razli\xc4\x8dna delovna okolja, ki pa zelo pogosto vklju\xc4\x8dujejo plasti\xc4\x8dna ali druga sinteti\xc4\x8dna vlakna ter druge kompozitne materiale za \xc4\x8dim manj\xc5\xa1o te\xc5\xbeo in \xc4\x8dim ve\xc4\x8djo absorpcijo udarcev.'